אורי קליין

אורי קליין (29 ביוני 1946 – 29 ביולי 2022) היה מבקר קולנוע ישראלי, זוכה פרס סוקולוב לעיתונאות (2007).

ביוגרפיה
קליין נולד בתל אביב בשנת 1946. למד בבית הספר היסודי "דובנוב", למד ספרות אנגלית וספרות צרפתית באוניברסיטה העברית בירושלים. לאחר מכן נמנה עם המחזור הראשון של החוג לקולנוע וטלוויזיה באוניברסיטת תל אביב, יחד עם איתן גרין. לקראת תום לימודיו החל ללמד תאוריה והיסטוריה של הקולנוע.

קריירה מקצועית 
לצד מספר מחבריו לספסל הלימודים באוניברסיטה הוציא קליין כתב עת לקולנוע, "קלוזאפ". לשער הגיליון הראשון נבחר פריים מתוך "לאן נעלם דניאל וקס", סרטו העלילתי הארוך הראשון של אברהם הפנר מ-1972.

לימד באוניברסיטת חיפה, בבית הספר לאמנות קמרה אובסקורה, בבית הספר לקולנוע שבמדרשה לאומנות בבית ברל, ובמוסדות לימוד נוספים.

בשנת 1975 ביים קליין את הסרט הקצר "זאב" שהוקרן בטלוויזיה הישראלית.  

החל מ-1976 היה קליין אחראי על כתבות בנושא קולנוע בתוכנית "סופשבוע" עם ורדה איתי ועלי מוהר, ששודרה ברשת ב'. 

בשנת 1979 החל לכתוב ביקורות קולנוע עבור "הארץ", כמחליף למבקר יוסף שריק שהיה בחופשה, ובהמשך אותה שנה החל לכתוב באופן קבוע עבור העיתון "דבר". 

קליין נסע לארצות הברית למשך חמש שנים, שם למד קולנוע באוניברסיטת ניו יורק. בשנת 1987 שב לישראל והתמנה למבקר הקולנוע של עיתון "הארץ", תפקיד אותו מילא עד מותו.

פרסים והוקרה 

 2007 פרס סוקולוב לעיתונות כתובה.

 2015 אות הוקרה על מפעל חיים בטקס הפתיחה של פסטיבל הקולנוע ירושלים.

חיים אישיים 
קליין היה נשוי לאירמה. הוא נפטר ב-29 ביולי 2022 בגיל 76 לאחר זיהום שהוביל לקריסת מערכות.

קישורים חיצוניים 

 
 שאלות ותשובות עם אורי קליין, הארץ, 15 בדצמבר 2003 (גרסת ארכיון מתוך archive.is)
 
 
 
 

ממאמריו:

הערות שוליים

מבקרי קולנוע ישראלים
זוכי פרס סוקולוב
סגל הארץ
סגל המדרשה לאמנות
בוגרי האוניברסיטה העברית בירושלים
בוגרי החוג לקולנוע וטלוויזיה באוניברסיטת תל אביב
בוגרי בית הספר היסודי דובנוב (תל אביב)
ישראלים שנולדו ב-1946
ישראלים שנפטרו ב-2022